nahid-hub/BLUGE-bengali-wikipedia-section-title-prediction huggingface dataset:
সোনারগাঁওয়ের প্রাচীন ইতিহাস খুবই সমৃদ্ধ। সোনারগাঁও বাংলার মুসলিম শাসকদের অধীনে পূর্ববঙ্গের একটি প্রশাসনিক কেন্দ্র। মধ্যযুগীয় নগরটির যথার্থ অবস্থান নির্দেশ করা কঠিন। বিক্ষিপ্ত নিদর্শনাদি থেকে প্রতীয়মান হয় যে, এটি পূর্বে মেঘনা নদী , পশ্চিমে শীতলক্ষ্যা নদী, দক্ষিণে ধলেশ্বরী নদী ও উত্তরে ব্রহ্মপুত্র নদ দ্বারা বেষ্টিত একটি বিস্তৃত জনপদ ছিল।

সোনারগাঁও লোকশিল্প জাদুঘর পানাম নগর - এই এলাকাটি ১৯শ শতকে সোনারগাঁওয়ের উচ্চবিত্ত ব্যবসায়ীদের বাসস্থান ছিলো। এখানে কাপড় ব্যবসায়ীরা বাস করতেন। ইতিহাস প্রসিদ্ধ সোনারগাঁও বা সুবর্ণগ্রাম আজ পানাম নগরীর ধ্বংসাবশেষ এবং সর্দার বাড়ীর পুরানো একটি অট্টালিকায় আবদ্ধ হয়ে ঐতিহাসিক স্মৃতি ধারণ করছে। এখানকার সুদৃশ্য বাড়িগুলো এখন ধ্বংসের মুখে।

ঐতিহাসিক সোনারগাঁও শুধু দেড়শ বছরের পুরানো স্মৃতি বিজড়িত ধ্বংসাবশেষ নগরীই নয়, এর সাথে জড়িত আছে একটি স্বাধীন জাতির আত্ম পরিচয়ের অনুভূতি। ইতিহাসের আবহমান ধারায় অনেক চড়াই-উতরাইয়ের মধ্য দিয়ে এ অনভূতি আরো সুদৃঢ় হয়েছে। সোনারগাঁও আজ এমন একটি নামে পরিণত হয়েছে যার মাধ্যমে বাংলাদেশের ইতিহাস, কৃষ্টি, ঐতিহ্য ও লোকজ সংস্কৃতি একযোগে প্রকাশ পাচ্ছে।

শুর, পাল, সেন ও দেব রাজাদের আমলে গোড়াপত্তন হলেও সোনারগাঁওয়ের সমৃদ্ধ এবং গৌরব উজ্জ্বল যুগের শুরু হয় ১৩৩৮ খ্রিষ্টাব্দে ফখরুদ্দিন মোবারক শাহের আমল থেকে। ১৩৩৮ খ্রিষ্টাব্দে তিনি স্বাধীনতা ঘোষণা করলে সোনারগাঁও স্বাধীন বাংলার রাজধানীতে পরিণত হয়। পরে গিয়াসউদ্দিন আজম শাহ্, শের শাহ, ঈশা খাঁ পর্যায়ক্রমে সোনারগাঁওয়ে রাজত্ব করেন।

সোনারগাঁও এককালে ব্যবসায়, শিক্ষা দীক্ষায়, কৃষি, সাহিত্য, সংস্কৃতি, শিল্প ও কারুকার্যে ছিল বিশ্বেরসেরা। সোনারগাঁওয়ের মসলিন কাপড় ছিল সারা বিশ্বে সমাদৃত। কথিত যে, বাংলার প্রথম মসজিদ সোনারগাঁওয়ের গোয়ালদী গ্রামে নির্মিত হয়, যা ইতিহাসে মুসলিম উম্মার স্বাক্ষও বহন করছে। সোনারগাঁও হতে পাঞ্জাব পর্যন্ত পৃথিবীর দীর্ঘতম সড়ক, গ্র্যান্ড ট্রাঙ্ক রোড শের শাহের আমলে নির্মিত হয়। এখানে রয়েছে গিয়াসউদ্দিন আজম শাহ্ এর মাজার, রয়েছে পাঁচ পীরের দরগাহ্ সহ অসংখ্য গুনীজনের স্মৃতি।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. অর্থনীতি
titleC. ইতিহাস
titleD. সোনারগাঁওয়ের নামকরণ
উত্তর: titleC
১৯৮০ সালে ক্রিকেট থেকে অবসর নেন। এরপর ক্রীড়া সাংবাদিকতায় ব্যাপক সফলতা পান ও চ্যানেল নাইনে ক্রিকেট খেলায় ধারাভাষ্যকারের দায়িত্ব পালন করেন। অদ্যাবধি অস্ট্রেলীয় ক্রিকেটে দূর্দাণ্ড প্রতাপে রাজত্ব কায়েম করছেন তিনি। ২০০৬ সালে এক স্বাক্ষাৎকারে বিখ্যাত লেগ স্পিনার শেন ওয়ার্ন বলেছেন, চ্যাপেল তার খেলোয়াড়ী জীবনে ব্যাপক ভূমিকা রেখেছেন।

সঠিক অনুচ্ছেদ শিরোনাম কোনটি?
titleA. অর্জনসমূহ
titleB. খেলোয়াড়ী জীবন
titleC. গ্রন্থপঞ্জী
titleD. অবসর
উত্তর: titleD
দ্বিতীয় বিশ্বযুদ্ধের পর থেকে, মুসলিম অভিবাসীরা প্রচুর সংখ্যায় পশ্চিমা দেশগুলিতে অভিপ্রায়ণ করেছে কারণ সামাজিক ও অর্থনৈতিক দিক থেকে অধিকতর ভাল অবস্থায় থাকা মুসলিম রাষ্ট্রগুলো তাদেরকে গ্রহণ করে না। ৫৭টি মুসলিম সংখ্যাগরিষ্ঠ রাশট্রের মধ্যে মাত্র দুটো রাষ্ট্র (তুরস্ক ও মালয়েশিয়া) অভিবাসীদের জন্য জন্মস্থান, ধর্মীয় বিশ্বাস, বৈবাহিক অবস্থা বা জাতিসত্তা নির্বিশেষে স্বীকৃত নাগরিকে পরিণত হওয়ার জন্য একটি আনুষ্ঠানিক উপায় প্রস্তাব করে। এমনকি তেল সমৃদ্ধ উপসাগরীয় দেশগুলিও অভিবাসীদের নাগরিকত্ব প্রদান করে না, তা সেই অভিবাসীরা সেইসব দেশে যতদিন ধরেই বসবাস করুক। বিষয়গুলি আরো কঠিন হয়ে ওঠে কেননা, উপসাগরীয় রাষ্ট্রগুলোতে কঠোর আইন রয়েছে যা স্পষ্টভাবে বলে যে একজন অভিবাসী বা প্রবাসী ব্যক্তি সেই রাষ্ট্রের নাগরিক হতে পারে যদি তার পিতা সেই রাষ্ট্রের নাগরিক হয়ে থাকে, অথবা কিছু ক্ষেত্রে যদি কোন অভিবাসী নারী সেই রাষ্ট্রের কোন পুরুষ, অর্থাৎ আরব পুরুষের সাথে বিবাহ বন্ধনে আবদ্ধ হয়। এই আইনগুলি নাগরিকত্ব অর্জনের জন্য বহিরাগতদের (মুসলিম ও অমুসলিম উভয়) প্রায় অসম্ভব করে তোলে।

২০১৪ সালে, অস্বীকৃত ইসলামিক স্টেট অব ইরাক অ্যান্ড দ্য লেভান্টের নেতা স্বঘোষিত খলিফা আবু বকর আল-বাগদাদি অন্যান্য আরব রাজ্যে বসবাসকারী কিছু মুসলমানদের মধ্যে এই অসন্তোষের সদ্ব্যবহার করেছিলেন এবং মুসলমানদের নতুন ইসলামী রাষ্ট্রে অভিবাসনের আহ্বান জানিয়েছিলেন। আইএসআইএল ("ইসলামিক স্টেট" নামেও পরিচিত) তাদের রাষ্ট্রে আগমনের পরপরই সমস্ত মুসলিম অভিবাসীদেরকে "নাগরিকত্বের" প্রতিশ্রুতি দিয়েছিল। এমনকি তারা নবীন অভিবাসীদের কাছে "খিলাফত পাসপোর্ট" পর্যন্ত প্রদান করেছিল।

সঠিক অনুচ্ছেদ শিরোনাম কোনটি?
titleA. ইসলামবাদ-ভিত্তিক সন্ত্রাসবাদ বিশ্লেষণের জন্য পরিচয় ভিত্তিক কাঠামো
titleB. মতাদর্শ
titleC. সমালোচনা
titleD. নাগরিকত্ব সমস্যা
উত্তর: titleD
অপারেশন ক্রসরোড পুরোপুরি বাতিল করার চাপ এসেছিল বিজ্ঞানী ও কূটনীতিকদের কাছ থেকে। ম্যানহাটন প্রকল্পের বিজ্ঞানীরা যুক্তি দিয়েছিলেন যে আবারো এই পরীক্ষা করা অপ্রয়োজনীয় এবং পরিবেশগতভাবে বিপজ্জনক। "সাম্প্রতিক পৃষ্ঠের বিস্ফোরণের কাছের জলাশয় তেজস্ক্রিয়তার ভয়াবহ মিশ্রণ হবে" এমনটা একটি লস আলামোসের এক গবেষণায় সতর্ক করা হয়েছিল। বিজ্ঞানীরা যখন ইঙ্গিত করলেন পরীক্ষাগুলিতে নাবিকদের উপর তেজস্ক্রিয়তার প্রভাব অগ্রায্য করে, জাহাজের টিকে থাকার শক্তি প্রদর্শিত হচ্ছে, তখন ব্ল্যান্ডি কিছু জাহাজে পরীক্ষার প্রাণী রেখে এর জবাব দিতে চেয়েছেলেন, যা প্রাণী-অধিকার- উকিলদের বিক্ষুদ্ধ করে।

রাষ্ট্র সচিব জেমস এফ. বায়ার্নস, যিনি এক বছর আগেও পদার্থবিজ্ঞানী লিও সিলার্ডকে বলেছিলেন যে বোমার প্রকাশ্য বিক্ষোভ সোভিয়েত ইউনিয়নকে ইউরোপে "আরও বেশি ব্যবস্থাপনযোগ্য" করে তুলবে, এখন তিনিই এর বিপরীত যুক্তি তুলে ধরেন: অ্যাসেসন – লিলিয়েনথাল পরিকল্পনা গ্রহণের বিরুদ্ধে সোভিয়েত ইউনিয়নের অবস্থানকে শক্ত করতে দিতে পারে মার্কিন পরমাণুর আরও প্রদর্শন শক্তি, যেখানে পারমাণবিক অস্ত্রের আন্তর্জাতিক নিয়ন্ত্রণের সম্ভাব্য পদ্ধতি এবং ভবিষ্যতে পারমাণবিক যুদ্ধ বাতিল করা নিয়ে আলোচনা হয়েছিল। ২২ শে মার্চ মন্ত্রিপরিষদের বৈঠকে রাষ্ট্র সচিব বলেছিলেন, "আন্তর্জাতিক সম্পর্কের দৃষ্টিকোণ থেকে এটা খুবি উপকারী হবে যদি পরীক্ষাটি স্থগিত করা বা পুরোপুরি বন্ধ করে দেয়া যায়।" তিনি ট্রুমানকে প্রথম পরীক্ষা ছয় সপ্তাহের জন্য স্থগিত করার পক্ষে তিনি প্রেরণা পেয়েছিলেন, ১৫ ই মে থেকে জুলাই ১ পর্যন্ত জনসাধারণের ব্যবহারের জন্য, আরও বেশি কংগ্রেসনাল পর্যবেক্ষকদের গ্রীষ্মের অবকাশে অংশ নেওয়ার একটি সুযোগ হিসাবে স্থগিতকরণটি ব্যাখ্যা করা হয়েছিল। 

কংগ্রেস সদস্যরা ৪৫০ মিলিয়ন ডলার মূল্যের লক্ষ্যবস্তু জাহাজ ধ্বংসের বিষয়ে অভিযোগ করলে ব্ল্যান্ডি উত্তর দিয়েছিলেন যে তাদের আসল ব্যয় প্রতি স্ক্র্যাপের মূল্য প্রতি টন ১০ ডলার, অর্থাৎ মাত্র $ ৩.৭ মিলিয়ন। নিউ ইয়র্ক এবং পেনসিলভেনিয়া থেকে প্রবীণ এবং ব্যবস্থাপকরা যুদ্ধ-জাহাজের নাম যাদুঘর-জাহাজ হিসাবে রাখার অনুরোধ করেছিলেন, যেমনটি ‘টেক্সাস ইউএসএস’ এর নাম টেক্সাসের  সাথে মিলিয়ে রাখা হয়েছিল, তবে জেটিএফ -১ জবাব দিয়েছিল যে "এটা দুখজনক যে, ইউএসএস নিউ ইয়র্কের মতো জাহাজগুলি রক্ষা করা যায় না।" 

সঠিক অনুচ্ছেদ শিরোনাম কোনটি?
titleA. বিরোধী দল
titleB. জাহাজ
titleC. পটভূমি
titleD. বেকার পরীক্ষণ
উত্তর: titleA
জয়নগর মজিলপুর শহরের একটি স্থানীয় স্বায়ত্ত্বশাসন সংস্থা হল জয়নগর মজিলপুর পৌরসভা। জয়নগর মজিলপুর শহরের অঞ্চলের পৌর পরিষেবা দেওয়া ও নগরাঞ্চলের উন্নয়ন এই পৌরসভার প্রাথমিক দায়িত্ব। এটি একটি বিধিবদ্ধ সরকারি সংস্থা। ১৮৬৯ সালের ১ লা এপ্রিল জয়নগর, মজিলপুর ও আরও ৪-৫টি ছোটো ছোটো অঞ্চল (চাঁপাতলা, হাসানপুর, গহেরপুর, ইত্যাদি) নিয়ে এই পৌরসভাটি গঠিত হয়েছিল। এটি সারা দেশের প্রাচীনতম পৌরসভাগুলির মধ্যে অন্যতম। জয়নগর মজিলপুর পৌরসভার সদস্যরা শহরের জনসাধারণ কর্তৃক প্রত্যক্ষভাবে পাঁচ বছরের মেয়াদে নির্বাচিত হন। এই পৌরসভাটি জনসংখ্যার ভিত্তিতে ১৪ টি প্রশাসনিক ওয়ার্ডে বিভক্ত। এক এক জন পৌরপ্রতিনিধি এক-একটি ওয়ার্ড থেকে নির্বাচিত হন। নির্বাচিত পৌরপ্রতিনিধিরা নিজেদের মধ্যে থেকে একজন পৌরপ্রতিনিধিকে পৌরপ্রধান হিসেবে নির্বাচিত করেন। সরকারি আধিকারিকরা তাদের কাজে সহায়তা করেন। ১৮৬৯ সালে বেঙ্গল মিউনিসিপাল অ্যাক্ট কার্যকর হওয়ার সাথে সাথে জয়নগর মজিলপুর পৌরসভা গঠিত ও অনুমোদিত হয়। তার আগে ১৮৬৪ সালে যে জয়নগর টাউন কমিটি গড়ে উঠেছিল, তার সভাপতি ছিলেন বাংলার নবজাগরণের অন্যতম পথিকৃৎ পণ্ডিত শিবনাথ শাস্ত্রীর (১৮৪৭-১৯১৯) পিতা ও তৎকালের অন্যতম শ্রেষ্ঠ সাপ্তাহিক পত্রিকা 'সোমপ্রকাশ'এর সম্পাদক পণ্ডিত দ্বারকানাথ বিদ্যাভূষণের (১৮১৯-১৮৮৬) ভগ্নীপতি পণ্ডিত হরানন্দ বিদ্যাসাগর (১৮২৭-১৯১২)। ১৮৬৯ সালে সদ্যগঠিত পৌরসভার পৌরপ্রধানের পদও তিনি অলঙ্কৃত করেন।

আইনশৃঙ্খলা রক্ষার জন্য জয়নগর থানা দায়ীত্বপ্রাপ্ত। জয়নগর মজিলপুর পৌরসভা এবং জয়নগর ১ ও জয়নগর ২ সমষ্টি উন্নয়ন ব্লকদুটি এই থানার আওতাধীন। জয়নগর থানার আওতাভুক্ত মোট এলাকা হল ।

সঠিক অনুচ্ছেদ শিরোনাম কোনটি?
titleA. রাস্তাপথ
titleB. সংস্কৃতি
titleC. খ্যাতি
titleD. প্রশাসন
উত্তর: titleD
রস টেলরের অধিনায়কত্ব নিয়ে কোচ মাইক হেসন ভীষণ বিতর্কে জড়িয়ে পড়েন। তার মতে টেলরকে ব্রেন্ডন ম্যাককুলামের কাঁধে দলের দায়িত্ব দেয়া উচিত। জানা যায় যে, ব্রেন্ডন ম্যাককুলাম হেসনের ঘনিষ্ঠতম বন্ধু। হেসনের সমালোচনা ও নিউজিল্যান্ড ক্রিকেটের সাথে টেলরের তিক্ততাপূর্ণ সম্পর্কের জন্য শ্রীলঙ্কার বিপক্ষে অনুষ্ঠিত ১ম টেস্টের চারদিন পূর্বে দলের অধিনায়কের দায়িত্ব থেকে অব্যহতি দেয়া হয়েছিল। কিন্তু দ্বিতীয় টেস্টে টেলরের ম্যান অব দ্য ম্যাচ প্রাপ্তির ফলে নিউজিল্যান্ড শ্রীলঙ্কার বিরুদ্ধে ঐতিহাসিক বিজয় লাভ করে। এরপর টেলরকে অধিনায়কত্বের জন্য অনুরোধ জানানো হলেও তিনি তা প্রত্যাখ্যান করেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. বিতর্ক
titleC. খেলোয়াড়ী জীবন
titleD. ক্রিকেট বিশ্বকাপ
উত্তর: titleB
লালকেল্লার অলংকরণ ও শিল্পকর্ম অতি উচ্চমানের। পারসিক, ইউরোপীয় ও ভারতীয় শিল্পকলার সংমিশ্রণে সৃষ্ট এই অভিনব শিল্পকলা ব্যঞ্জনাময়, বর্ণময় এবং স্বতন্ত্রতার দাবিদার। দিল্লির লালকেল্লা ভারতের সেই সকল স্থাপনাগুলোর অন্যতম যার সঙ্গে ভারতীয় শিল্পের যোগ ঐতিহাসিকসূত্রে গ্রথীত। স্থাপত্যসৌন্দর্যের বিচারেও এই দুর্গটি অত্যন্ত গুরুত্বপূর্ণ। এই কারণে ১৯১৩ সালে লালকেল্লা জাতীয় গুরুত্বসম্পন্ন স্থাপনা রূপে ঘোষিত হয় এবং সরকার কেল্লার রক্ষণাবেক্ষণের ভার স্বহস্তে গ্রহণ করে।

দুর্গের প্রাচীর মসৃণ এবং দৃঢ়। দুর্গের দুটি প্রধান দরজা : দিল্লিগেট ও লাহোরগেট। লাহোরগেট হল প্রধান দরজা। এই গেট দিয়ে ঢুকলে একটি লম্বা আচ্ছাদিত বাজারপথ পড়ে। এর নাম চট্টাচক। এই পথের দু দিকের দেওয়াল দোকানের মতো করে স্টল দিয়ে সাজানো। চট্টাচক ধরে সোজা এলে উত্তর-দক্ষিণ পথ পাওয়া যায়। এই পথটি আসলে দুর্গের পশ্চিমের সামরিকক্ষেত্র ও পূর্বের রাজপ্রাসাদের সীমানা। এই পথের দক্ষিণ প্রান্তে অবস্থিত দরজাটিই হল দিল্লিগেট।

সঠিক অনুচ্ছেদ শিরোনাম কোনটি?
titleA. স্থাপত্য
titleB. জেনানা
titleC. লাল কেল্লার অভ্যন্তরীণ স্থাপনাসমূহ
titleD. হায়াত বক্স বাগ
উত্তর: titleA
ডিএর কার্যালয় ত্যাগ করার পরে, প্রসিকিউটর ভিনসেন্ট বুগলোসি, কর্ট জেন্ট্রির সাথে যৌথভাবে "হেল্টার স্কেলটার" (1974) নামক "মানসনের" বিচার সংক্রান্ত একটি বই লিখেছিলেন। বইটি বছরের সেরা সত্যিকারের অপরাধের বইটির জন্য আমেরিকার মিস্ট্রি রাইটার্সের একটি অ্যাডগার অ্যাওয়ার্ড জিতেছিল। 

এটি টেলিভিশন চলচ্চিত্রগুলির জন্য দুবার অভিযোজিত হয়েছিল (একটি 1976 সালে উত্পাদিত হয়েছিল এবং একটি 2004 সালে)) ২০১৫ সালের হিসাবে, এটি প্রকাশের ইতিহাসে সর্বাধিক বিক্রিত সত্যিকারের অপরাধ বই, 7 মিলিয়নেরও বেশি কপি বিক্রি হয়েছে। 

সঠিক অনুচ্ছেদ শিরোনাম কোনটি?
titleA. "হেল্টার স্কেলটার"
titleB. লাবিয়ানকা খুন করেছে
titleC. ফিল্মস
titleD. টেট লাবিয়ানকা হত্যা
উত্তর: titleA
সাসেক্স ইনিংস ও ২২৬ রানের ব্যবধানে বাংলাদেশ একাদশকে পরাজিত করে

হোভে অনুষ্ঠিত খেলায় সাসেক্স বাংলাদেশী বোলারদের তুলোধুনো করে বড় ধরনের বিজয়ের রেকর্ড গড়ে। বোলিং করে তারা দুইবার অল-আউট করে যা বাংলাদেশ একাদশকে এক সপ্তাহ পর লর্ডসে অনুষ্ঠিত খেলায় প্রকৃতপক্ষে আস্থা আনতে সহায়তা করেনি। খেলার প্রধান তারকা ছিলেন মাইকেল ইয়ার্দি। তিনি তার সুবিশাল ২৫৭ রান তোলেন ৩৫ চার ও দুই ছক্কার সাহায্যে যা ইংরেজ প্রথম-শ্রেণীর মৌসুমে সর্বোচ্চ ব্যক্তিগত সংগ্রহরূপে বিবেচিত ছিল। এরফলে সাসেক্স ৭ উইকেটে ৫৪৯ রান তুলে ইনিংস ঘোষণা করে। জবাবে ২২ রানে অপরাজিত থাকাবস্থায় জেসন লিউরি’র বাউন্সারে হাবিবুল বাশার আঘাত পেলে অবসর নিতে বাধ্য হন। এরপর থেকে কেবলমাত্র আসা-যাওয়ার পালা চলতে থাকে। বাংলাদেশ একাদশ দুই ইনিংস মিলে (১২৭ ও ১৯৬) কেবলমাত্র ৩২৩ রান তুলতে সক্ষম হয়। একমাত্র ১৬ বছর বয়সী উইকেট-রক্ষক মুশফিকুর রহিম চল্লিশ ও দ্বিতীয় ইনিংসে দুই ঘণ্টায় ৬৩ রান তুলে ম্যান অব দ্য ম্যাচের পুরস্কার লাভকারী মাইকেল ইয়ার্দির বলে স্ট্যাম্পড হন। তিনি তার খেলোয়াড়ী জীবনের সেরা বোলিংয়ে পাঁচ উইকেট লাভ করেন ৮৩ রানের বিনিময়ে।(ক্রিকইনফো স্কোরকার্ড)

সঠিক অনুচ্ছেদ শিরোনাম কোনটি?
titleA. সাসেক্স ব বাংলাদেশ একাদশ (১৫-১৭ মে)
titleB. খেলার বিবরণ
titleC. প্রথম টেস্ট: ইংল্যান্ড ব বাংলাদেশ (২৬-২৮ মে)
titleD. ব্রিটিশ ইউনিভার্সিটিজ ব বাংলাদেশ একাদশ (১০-১২ মে)
উত্তর: titleA
মোট জনসংখ্যা ৭৯১৪৩৪(২০০১ জনগণনা) ও ১০৪২৮৮৬(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ১৫তম৷ ঝাড়খণ্ড রাজ্যের ৩.১৬% লোক চাতরা জেলাতে বাস করেন৷ জেলার জনঘনত্ব ২০০১ সালে ২১৩ ছিলো এবং ২০১১ সালে তা বৃদ্ধি পেয়ে ২৮১ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ৩১.৭৭% , যা ১৯৯১-২০১১ সালের ২৯.৫১% বৃদ্ধির হারের থেকে বেশি৷ জেলাটিতে লিঙ্গানুপাত ২০১১ অনুযায়ী ৯৫৩(সমগ্র) এবং শিশু(০-৬ বৎ) লিঙ্গানুপাত ৯৬৭৷

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. নামকরণ
titleC. অবস্থান
titleD. ভাষা
উত্তর: titleA
১৫০৫ সালের সেপ্টেম্বরে (অথবা নভেম্বরে) পর্তুগালের রাজা মান্যুয়েল ১ এর তরফ থেকে সোফালায় থাকা আনাইয়া এবং ভারতে থাকা আলমাইডা কে উদ্দেশ্য করে লিখা নির্দেশাবলী নিয়ে সাইড বার্বুডো (নও জুলিওয়া) এবং পেদ্রো কোয়ারেসমার জাহাজগুলো (নাম অনিশ্চিত) লিসবন থেকে রওনা হয়।

তবে এই নির্দেশাবলী পৌঁছে দেওয়ার আগে বার্বুডো এবং কোয়ারসেমাকে দক্ষিণ আফ্রিকার উপকূলে অনুসন্ধান এবং উদ্ধার অভিযান পরিচালনার নির্দেশনা দেওয়া হয়েছিল। তারা কেপ করেনটেসের আশেপাশে হারিয়ে যাওয়া আগের আর্মডাদের তিনটি নিখোঁজ জাহাজের সন্ধান করছিল - ফ্রান্সিসকো ডি আলবুকার্ক, নিকোলাউ কোয়েলহো (উভয়ই ৫ম আর্মডা (১৫০৩)) এবং পেরো দে মেন্ডোঙ্কা (৬ষ্ঠ আর্মডা (১৫০৪)) এর জাহাজ।

দুটি উদ্ধার জাহাজ পরের কয়েক মাস দক্ষিণ আফ্রিকার উপকূলের কেপ অফ গুড হোপ থেকে শুরু করে নাটাল পর্যন্ত অনুসন্ধান চালিয়েছে। তারা মোসেল উপসাগরের নিকটে পেরো দে মেন্ডোঙ্কার জাহাজের পোড়া অবশিষ্ট খুঁজে পেয়েছিল, তবে কোন প্রাণের সন্ধান মিলে নি। বাকি দুটো জাহাজের কোন খোজ পাওয়া যায় নি।

সঠিক অনুচ্ছেদ শিরোনাম কোনটি?
titleA. সোফালা, আনাইয়া এর ফোর্ট সাও কেটানো
titleB. প্রেক্ষাপট
titleC. বার্বুডো এর অনুসন্ধান এবং উদ্ধার মিশন
titleD. ফিরতি নৌবহর
উত্তর: titleC
এর আগে ১৯৯৮ সালে, দুইটি দল একবার প্রীতি খেলায় মুখোমুখি হয়েছিল।

গোলবিহীন এই খেলায়, ৩৪ মিনিটে একটি সুযোগ পায় ইরান, কিন্তু রেজা ঘুচানেজাদের সেই প্রচেষ্টা ব্যর্থতে পরিণত করেন নাইজেরিয়ার গোলরক্ষক ভিনসেন্ট এনিয়েমা। দ্বিতীয়ার্ধে, ইনজুরি সময়ে নাইজেরিয়া একটি সুযোগ পায়, কিন্তু শোলে অ্যামেওবির সেই সুযোগ নষ্ট হওয়ার ফলে গোল শূন্য সমতায় শেষ হয় ম্যাচটি।

এটি ছিল এই টুর্নামেন্টের প্রথম ড্র, এর আগের ১২ ম্যাচ কোন না কোন দল জয় পেয়েছিল। ১৯৩০ সালের পর এটি ছিল কোন একক টুর্নামেন্টে ড্রয়ের জন্য দীর্ঘ প্রতীক্ষা, যেখানে টুর্নামেন্টের আর কোন ম্যাচ ড্র হয়নি।

সঠিক অনুচ্ছেদ শিরোনাম কোনটি?
titleA. খেলাসমূহ
titleB. আর্জেন্টিনা বনাম বসনিয়া ও হার্জেগোভিনা
titleC. নাইজেরিয়া বনাম আর্জেন্টিনা
titleD. ইরান বনাম নাইজেরিয়া
উত্তর: titleD
ব্রিটিশরা দেশের অধিকাংশ দখল করে নেয়ার পর শের আলি খানের ছেলে ও উত্তরসূরি মুহাম্মদ ইয়াকুব খান ১৮৭৯ সালের মে মাসে গান্দামাকের চুক্তি স্বাক্ষর করেন। এই চুক্তি অনুযায়ী বার্ষিক ভর্তুকি ও বিদেশি আগ্রাসনের সময় সহায়তা প্রদানের বিনিময়ে ব্রিটেন আফগানিস্তানের বৈদেশিক সম্পর্কের নিয়ন্ত্রণ লাভ করে। কাবুল ও অন্যান্য স্থানে ব্রিটিশ প্রতিনিধিদের পুনরায় নিযুক্ত করা হয়, গিরিপথ ও মিচানি গিরিপথে ব্রিটিশদের নিয়ন্ত্রণ প্রতিষ্ঠিত হয় এবং আফগানিস্তান বিভিন্ন উত্তর-পশ্চিম সীমান্ত প্রদেশ এলাকা ও কোয়েটা ব্রিটেনের হাতে সমর্পণ করে। এরপর ব্রিটিশ বাহিনী ফিরে আসে।

১৮৭৯ সালের ৩ সেপ্টেম্বর কাবুলে সংঘটিত একটি অভ্যুত্থানে ব্রিটিশ প্রতিনিধি স্যার লুইস কাভাগনারি তার দেহরক্ষী ও কর্মচারীসহ নিহত হন। এর ফলে যুদ্ধের দ্বিতীয় দফা শুরু হয়।

সঠিক অনুচ্ছেদ শিরোনাম কোনটি?
titleA. পটভূমি
titleB. যুদ্ধ
titleC. দ্বিতীয় দফা
titleD. সন্ধি
উত্তর: titleD
দক্ষিণ আফ্রিকার কিংসউড কলেজে পড়াশোনা করেছেন মেরিক প্রিঙ্গল। বিদ্যালয় পর্যায়েই খেলার সাথে জড়িত হয়ে পড়েন। ১৯৮৩ সালে দক্ষিণ আফ্রিকার বিদ্যালয়ের ছাত্রদের নিয়ে গঠিত আলবাট্রসেস দলের সদস্যরূপে ইংল্যান্ড গমন করেছিলেন। ঐ দলটিতে বর্ষসেরা ক্রিকেটার মার্ক রাশমেয়ার, ডেভ রান্ডল, ডেভ কালাহান, ড্যারিল কালিনান ও সালিয়েগ ন্যাকারডিয়েনের ন্যায় তারকা খেলোয়াড়ের অংশগ্রহণ ছিল।

১৯৮৪ সালে ম্যাট্রিকুলেশন ডিগ্রী লাভ করেন। এর পরপরই প্রাদেশিক দলসহ ইংরেজ কাউন্টি ক্রিকেটে অংশ নেন।

সঠিক অনুচ্ছেদ শিরোনাম কোনটি?
titleA. প্রিঙ্গল ফাউন্ডেশন
titleB. আন্তর্জাতিক ক্রিকেট
titleC. প্রারম্ভিক জীবন
titleD. ক্রিকেট বিশ্বকাপ
উত্তর: titleC
কমলা দাশগুপ্ত ১৯০৭ সালে ঢাকার বিক্রমপুরে এক বৈদ্য পরিবারে জন্মগ্রহণ করেন। ১৯২৪ সনে তিনি ঢাকার ব্রাহ্মবালিকা শিক্ষালয় থেকে প্রবেশিকা পাশ করেন। এর পরে তার পরিবার কলকাতায় গমন করে। কলকাতায় তিনি বেথুন কলেজে ভর্তি হন। ১৯২৮ সনে বেথুন কলেজ থেকে বি.এ ডিগ্রি লাভ করেন এবং পরে কলকাতা বিশ্ববিদ্যালয়ের অধীনে ইতিহাসে এম.এ পাস করেন।

সঠিক অনুচ্ছেদ শিরোনাম কোনটি?
titleA. প্রকাশিত গ্রন্থ
titleB. জন্ম
titleC. রাজনৈতিক জীবন
titleD. মৃত্যু
উত্তর: titleB
শরিয়ত অনুসারে, প্রাণীর চিত্রাঙ্কন নিষিদ্ধ। সেজন্য উদ্ভিদের সমাবেশ বিশিষ্ট চিত্রকর্মের পাশাপাশি আরবি বর্ণমালার ব্যবহার ইসলামি শিল্পকলায় দেখা যায়। পরবর্তীকালে ইসলামি শিল্পকলায় ক্যালিগ্রাফির ব্যবহার দেখা যায়, যা জ্যামিতিক প্যাটার্ন আরবেস্ককে ভিত্তি করে গড়ে উঠেছে। ক্যালিগ্রাফিতে ফুটে উঠত ধর্মীয় বাণী। ইসলামি শিল্পকলার ব্যবহার ধর্মীয় স্থাপনা, 
কার্পেট এবং হাত দিয়ে লেখা কাগজপত্রে দেখা গিয়েছে। ইসলামি শিল্পকলাউ ভারসাম্যযুক্ত বিশ্বের ছবি ফুটে উঠেছে। এই ধরনের শিল্পকলায় বস্তুর থেকে ধর্মীয় বাণী ছড়ানো অধিক গুরুত্ব পেয়েছে।

ইসলামের প্রাথমিক যুগে মূর্তি ভাঙার ইতিহাস থাকলেও আধুনিক সুন্নি চিন্তাধারা এটি থেকে আলাদা। পারস্যের ক্ষুদ্র চিত্র, মধ্যযুগে মুহাম্মাদ এবং ফেরেশতাদের চিত্রায়ন এর উদাহরণ। শিয়া চিন্তাধারা মানব ছবি চিত্রায়নের ক্ষেত্রে তুলনামূলকভাবে কম বিরোধী। নবির বাণী এবং তার চিত্রায়নকে সম্মানের দৃষ্টিতে দেখা হয়ে থাকে।

সঠিক অনুচ্ছেদ শিরোনাম কোনটি?
titleA. ইতিহাস
titleB. ইসলামি শিল্পকলা
titleC. খ্রিষ্টীয় শিল্পকলা
titleD. ভারতীয় বৌদ্ধধর্মীয় শিল্পকলা
উত্তর: titleB
১৯৩৯ সালে নাজি জার্মানি কর্তৃক পোল্যান্ড দখল করা হয়। বিশ্বখ্যাত পদার্থবিজ্ঞানী আলবার্ট আইনস্টাইন এবং লিও জিলার্ড মার্কিন সরকারকে সতর্ক করে দেন যে যদি নাজিরা পারমাণবিক বোমা তৈরী করে তাহলে তা সমগ্র মানবজাতির জন্য ব্যাপক ক্ষয়-ক্ষতি ও ভীতির কারণ হয়ে দাঁড়াবে। এ প্রেক্ষিতে ওপেনহেইমার প্রকৃতিপ্রদত্ত ইউরেনিয়াম থেকে ইউরেনিয়াম-২৩৫ পৃথকীকরণের প্রক্রিয়া নিয়ে কাজ করতে শুরু করেন। কেননা, এ ধরনের পারমাণবিক বোমা নির্মাণের জন্যে ইউরেনিয়াম-২৩৫ প্রয়োজন। আগস্ট, ১৯৪২ সালে মার্কিন সামরিক বাহিনী ব্রিটিশ এবং মার্কিন পদার্থবিদদের নিয়ে পারমাণবিক শক্তির সন্ধানে সংস্থা গঠনের চেষ্টা চালায় যা পরবর্তীকালে ম্যানহাটন প্রকল্প নামে পরিচিত। এর কর্মপন্থা নির্ধারণে ওপেনহেইমারকে প্রকল্প গঠন এবং ল্যাবরেটরির প্রশাসকরূপে মনোনীত করা হয়। ১৯৪৩ সালে নিউ মেক্সিকো অঙ্গরাজ্যের সান্তা ফে'র নিকটবর্তী লস অ্যালামোজ এলাকাকে নির্ধারণ করেন। উল্লেখ্য এলাকাটিতে ওপেনহেইমার তার শৈশবকাল অতিক্রম করেন একটি বোর্ডিং স্কুলে।

জার্মানির আত্মসমর্পণের পর ১৬ জুলাই, ১৯৪৫ সালে বিজ্ঞানীদের যৌথ প্রচেষ্টায় নিউ মেক্সিকো অঙ্গরাজ্যের আমোগোর্ডো এলাকায় প্রথম আণবিক বোমার পরীক্ষামূলক বিস্ফোরণ ঘটানো হয়। একই বছরের অক্টোবর মাসে ওপেনহেইমার তার পদ থেকে ইস্তফা দেন। ১৯৪৭ সালে ইনস্টিটিউট ফর অ্যাডভান্সড স্টাডি'র প্রধান হন। ১৯৪৭ থেকে ১৯৫২ সাল পর্যন্ত পারমাণবিক শক্তি কমিশনের সাধারণ পরামর্শক কমিটির সভাপতির দায়িত্ব পালন করেন। এ কমিটিই ১৯৪৯ সালে হাইড্রোজেন বোমা নির্মাণের বিরোধিতা করেছিল।

দ্বিতীয় বিশ্বযুদ্ধে মার্কিন যুক্তরাষ্ট্রের অংশগ্রহণের পরপরই ৯ অক্টোবর, ১৯৪১ সালে প্রেসিডেন্ট ফ্রাঙ্কলিন ডি. রুজভেল্ট আণবিক বোমা নির্মাণে আপদকালীন প্রকল্প অনুমোদন করেন। মে, ১৯৪২ সালে জাতীয় প্রতিরক্ষা গবেষণা কমিটির সভাপতি জেমস বি. কন্যান্ট প্রকল্পের প্রধান হিসেবে রবার্ট ওপেনহেইমারকে নিযুক্ত করেন। ইউরোপীয় পদার্থবিদ ও তার ছাত্র রবার্ট সারবার, এমিল কোনোপিনস্কি, ফেলিক্স ব্লচ, হান্স বেটে এবং এডওয়ার্ড টেলারকে নিয়ে আণবিক বোমার জন্যে কি কি করতে হবে তার হিসাব এবং কি কি স্তরে সাজাতে হবে তার নির্দেশনা দেন।

সঠিক অনুচ্ছেদ শিরোনাম কোনটি?
titleA. ম্যানহাটন প্রকল্প
titleB. প্রারম্ভিক জীবন
titleC. নিরাপত্তা শুনানী
titleD. রাজনৈতিক জীবন
উত্তর: titleA
১৯৯৪ সালে ব্রাজিলের পক্ষে রেকাইফে অনুষ্ঠিত আর্জেন্টিনার বিরুদ্ধে প্রীতি ম্যাচের মাধ্যমে রোনাল্দোর আন্তর্জাতিক খেলায় অভিষেক হয়। ঐ বছরই যুক্তরাষ্ট্রে অনুষ্ঠিত ফিফা বিশ্বকাপে ১৭ বছর বয়সী রোনাল্দো কোন ম্যাচ খেলেননি। তিনি রোনাল্দিনহো (পর্তুগীজ শব্দ লিটিল রোনাল্দো) নামে পরিচিত ছিলেন কেননা তার বড় ও দলীয় সঙ্গী হিসেবে রোনাল্দো রডরিগুয়েজ ডি জিসাস টুর্ণামেন্টে রোনাল্দো নামে এবং ডাক নাম হিসেবে রোনাল্দাও (বড় রোনাল্দো) অংশ নেন। ফলে তাদের চিহ্নিত করণে যথাক্রমে লিটিল ও বিগ রোনাল্দো হিসেবে আখ্যায়িত করা হয়েছিল। এছাড়াও ব্রাজিলীয় খেলোয়াড় হিসেবে রোনাল্দো ডি আসিস মোরিয়েরা নামে একজন খেলোয়াড় ছিলেন, তিনি রোনাল্দিনহো নামে চিহ্নিত ও রোনাল্দিনহো গাওচো হিসেবে ১৯৯৯ সালে ব্রাজিলের প্রধান জাতীয় দলের সদস্য ছিলেন। 
১৯৯৬ সালে আটলান্টায় আয়োজিত অলিম্পিক গেমসে রোনাল্দো তার শার্টে রোনাল্দিনহো নামে মাঠে নামেন দু’বছরের বড় রোনাল্দো গুইয়ারোর জন্য। অলিম্পিকে ব্রাজিল ব্রোঞ্জ মেডেল জয়ী হয়। 
১৯৯৬ ও ১৯৯৭ সালের ফিফার বছরের সেরা খেলোয়াড়ের মর্যাদার অধিকারী রোনাল্দো ১৯৯৮ সালের ফিফা বিশ্বকাপে ৪ গোল করে তিনটি সম্মাননা লাভ করেন। ফাইনালের আগে তিনি শারীরিকভাবে সুস্থ না হলেও কোচ মারিও জাগালোকে প্রভাবান্বিত করে খেলেন। কিন্তু ফ্রান্সের গোলরক্ষক ফাবিয়েন বার্থেজের সাথে পুণরায় সংঘর্ষে পড়েন ও আঘাতপ্রাপ্ত হন। খেলায় ব্রাজিল স্বাগতিক ফ্রান্সের কাছে ৩-০ গোলে হেরে যায়। ব্রার্মিংহাম বিশ্ববিদ্যালয়ের ক্লিনিক্যাল নিওরোলজি বিভাগের অধ্যাপক আর্দ্রিয়ান উইলিয়ামসের মতে, “রোনাল্দো অস্ত্রোপাচারের পর স্বাচ্ছন্দ্য অনুভব করেননি এবং ২৪ ঘণ্টার ব্যবধানে তিনি তার সেরা দক্ষতা প্রদর্শন করতে পারেন না - যদিও তিনি তা পারেননি।”
২০০২ সালের ফিফা বিশ্বকাপে রোনাল্দো পুণরায় তার দক্ষতা দেখিয়ে রেকর্ডসংখ্যক ৫ম বারের মতো ব্রাজিলকে জয়ী করান এবং তিনি সর্বোচ্চ গোলদাতা হিসেবে ৮ গোল করে গোল্ডেন সু জয়ী হন ও গোল্ডেন বলের পুরস্কারে রানার-আপ হয়ে টুর্ণামেন্টের সবচেয়ে দামী খেলোয়াড় মনোনীত হন। তিনি কোয়ার্টার ফাইনালে ইংল্যান্ডের বিপক্ষে গোলবিহীন অবস্থায় থাকলেও টুর্ণামেন্টের প্রতিটি প্রতিপক্ষ দলের বিপক্ষে গোল করেন। ফাইনাল খেলায় জার্মানির বিরুদ্ধে তার একাদশ ও দ্বাদশ গোল করার মাধ্যমে বিশ্বকাপে পেলের ১২ গোলের সমকক্ষ হন। 
২ জুন ২০০৪: চিরপ্রতিদ্বন্দ্বী আর্জেন্টিনার বিপক্ষে পেনাল্টির মাধ্যমে অপ্রত্যাশিতভাবে হ্যাট্রিক করে ব্রাজিলকে ২০০৬ সালের বিশ্বকাপ খেলায় উত্তীর্ণ ঘটান। 
২০০৬ সালের বিশ্বকাপ ফুটবলে ব্রাজিল তাদের গ্রুপের প্রথম দু’টি খেলায় ক্রোয়েশিয়া ও অষ্ট্রেলিয়ার বিপক্ষে জয়ী হয় যাতে রোনাল্দো অতিরিক্ত ওজনধারী ও গতিহীন ছিলেন। এরপরও কোচ কার্লোস আলবার্তো পেরেইরা অতিরিক্ত সময়ে তাকে খেলান ও ৩য় খেলায় জাপানের বিপক্ষে দু’টি গোল করে ২০তম খেলোয়াড় হিসেবে তিনটি বিশ্বকাপে গোল করার বিরল কৃতিত্বের অধিকারী হন এবং বিশ্বকাপে গার্ড মুলারের রেকর্ডসংখ্যক ১৪ গোলের সমকক্ষ হন (রোনাল্দো ফ্রান্স ৯৮, কোরিয়া / জাপান ২০০২ এবং জার্মানি ২০০৬) এবং শেষ ১৬ দলের একটি দল ঘানার বিপক্ষে ১৫তম গোল করে মুলারের রেকর্ড ভঙ্গ করেন। মৃদুভাষী রোনাল্দো ২০০৬ বিশ্বকাপে তার ৩য় গোল করে জার্গেন ক্লিনস্‌ম্যানের পর ২য় খেলোয়াড় হিসেবে প্রতিটি বিশ্বকাপে কমপক্ষে ৩ গোল করার কৃতিত্ব অর্জন করেন। যদিও কোয়ার্টার ফাইনালে ফ্রান্সের কাছে ১-০ গোলে হেরে ব্রাজিল বিদায় নেয়।

সঠিক অনুচ্ছেদ শিরোনাম কোনটি?
titleA. ১৯৯৭-২০০২: ইন্টার মিলান
titleB. আন্তর্জাতিক পর্যায়ে
titleC. ক্লাব
titleD. ব্যক্তিগত জীবন
উত্তর: titleB
২০১৩ সালের ১ জুলাইতে পালমিরাস যুবদলে যোগ দেন। সেই বছর ৪৮ ম্যাচে ৫৪ গোল দিয়ে ক্লাবের সর্বোচ্চ গোলদাতা নির্বাচিত হন।

২০১৪ সালে রাজ্য অনুর্ধ-১৭ চ্যাম্পিয়েন্সিপে পালমিরাসের হয়ে ২২ ম্যাচে ৩৭ টি গোল দেন। ২০১৪ সালের ২৭ আগস্ট তিনি পালমিরাসের সিনিয়র দলে খেলার সুযোগ পান, বদলি হিসেবে নেমে ক্লাব এথলেটিকো মিনেরিওর বিপক্ষে ঘরের মাঠে ১-০ গোলে পরাজিত হন।

সঠিক অনুচ্ছেদ শিরোনাম কোনটি?
titleA. ২০১৫
titleB. পালমিরাস
titleC. ২০১৬
titleD. ম্যানচেস্টার সিটি
উত্তর: titleB
অষ্টাদশ শতকের প্রায় শেষ পর্যন্ত এই ধারাটি বিভিন্ন নদীপ্রবাহের মাধ্যমে গঙ্গা নদীতে প্রবাহিত হতো। ১৭৮৭ খ্রিষ্টাব্দের অতিবৃষ্টি একটি ব্যাপক বন্যার সৃষ্টি করেছিল এবং সেই সময় নদীটি গতিপথ পরিবর্তন করে লালমনিরহাট, রংপুর, কুড়িগ্রাম এবং গাইবান্ধা জেলার মধ্যদিয়ে প্রবাহিত হয়ে চিলমারী নদীবন্দরের দক্ষিণে ব্রহ্মপুত্র নদে পতিত হয়। তিস্তা নদীর সর্বমোট দৈর্ঘ্য ৩১৫ কিমি, তার মধ্যে ১১৫ কিমি বাংলাদেশ ভূখণ্ডে অবস্থিত। তিস্তা একসময় করতোয়া নদীর মাধ্যমে গঙ্গার সঙ্গে সংযুক্ত ছিল এবং এর অংশবিশেষ এখনও বুড়ি তিস্তা নদী নামে পরিচিত।

তিস্তার মাসিক গড় জল অপসারণের পরিমাণ ২,৪৩০ কিউসেক। ২০১৪ খ্রিষ্টাব্দে তিস্তার ভারতীয় অংশে গজলডোবায় স্থাপিত বাঁধের সবগুলি গেটবন্ধ বন্ধ করে দেয়া হলে তিস্তা নদীর বাংলাদেশ অংশে জলপ্রবাহ শূন্যে নেমে আসে। এর ফলে বাংলাদেশের ১২৫ কিলোমিটার দীর্ঘ তিস্তা অববাহিকায় মানুষের জীবন যাত্রা স্থবির হয়ে পড়ে। এর প্রতিবাদে এপ্রিল মাসে (২০১৪) বাংলাদেশে একটি প্রতিবাদী জনযাত্রা অনুষ্ঠিত হয়। এই জনযাত্রার মুখে ভারতীয় কর্তৃপক্ষ কিছু জল ছাড়লে বাংলাদেশের ডালিয়া পয়েন্টে জল স্বল্প সময়ের জন্য উল্লেখযেোগ্যভাবে বৃদ্ধি পায়।

সঠিক অনুচ্ছেদ শিরোনাম কোনটি?
titleA. ব্যুৎপত্তি
titleB. নদীপথ পরিবর্তন
titleC. ইতিহাস
titleD. জলপ্রবাহ বণ্টন
উত্তর: titleC